Paco Martínez Soria

:*Iste articlo ye sobre un actor aragonés; ta atros usos, se veiga *'Paco Martínez (desambigación)**.

**Paco Martínez Soria** ([[nombre artistico]] de **Francisco Martínez Soria**) ([[Tarazona]], [[18 d'aviento]] de [[1902]] - [[Madrit]] [[26 de febrero]] de [[1982]]) estió un [[actor]] y [[director teatral]] [[Aragón|aragonés]], con una destacata presencia en o [[Cine espanyol|cine]] y en o [[teatro espanyol]]. Activo en o mundo d'o cine y d'o teatro espanyols dende meyatos d'os [[anyos 1930]] dica la suya muerte, recibió cuantos premios mientres a suya carrera cinematografica.

== Primeras anyadas ==
Paco Martínez Soria yera naixito de [[Tarazona]], en a [[Comarcas d'Aragón|comarca]] de [[Tarazona y Moncayo]], fillo d'un policía, en una familia prou humilde. Cuan yera un nino, a suya familia marchó a vivir enta [[Barcelona]], a on se formó y a on treballó en una chicota [[botiga]]. Estió en ixas envueltas cuan, por o suyo intrés en o [[teatro]], contactó con collas de teatro d'aficionatos d'o barrio de [[Gràcia]], estando en ixe ambient a on conoixió a Consuelo Ramos Sánchez, chirmana d'uno d'os suyos companyers, con qui casó o [[24 d'octubre]] de [[1929]].

== Carrera artistica como profesional ==
En [[1934]] fació a suya primera interpretación en o mundo d'o cine, como extra en a cinta ''[[Sereno y tormenta]]'', d'[[Ignacio F. Iquino]], a qui conoixió en ixas envueltas y que li dirichiría en cuantas d'as suyas cintas en o esdevenidero. En [[1936]] tamién fació chicoz papels en atras dos [[cinta]]s d'o mesmo director, ''[[Error de juventud]]'' y ''[[Al margen de la ley]]''.

En esclatar a [[Guerra Civil espanyola]], Paco Martínez Soria decidió deixar o suyo anterior treballo en a botiga, pasando a adedicar-se en exclusiva a o mundo d'o [[teatro]], debutando en [[1938]] en Barcelona, en meyo d'a guerra, con a-saber-lo exito, rematando por establir a suya propia [[companyía teatral]] en [[1940]] cuan heba rematato a guerra.

Entre [[1942]] y [[1944]] estió director y primer actor d'a companyía titular de comedia d'o [[Teatro de la Zarzuela]] de [[Madrit]], adedicando-se en exclusiva a lo mundo d'o [[teatro]]. En [[1950]] mercó, chunto a Ignacio F. Iquino, un teatro en [[Barcelona]], lo [[Teatro Talía de Barcelona]], a on se bi alternaban obras de teatro con obras de [[zarzuela]]; en 1960 Iquino li vendió la suya parte a Paco Martínez Soria, qui se convertió en o solo propietario d'o local, adedicando-lo dende alavez nomás que a lo teatro y a on escenificó una carrera como actor teatral con a-saber-lo d'exito, convertindo-se en un d'os actors teatrals de comedia mas populars en ixas envueltas.

En os [[anyos 1950]] tornó en o mundo d'o cine, con una carrera discreta dica que en [[1965]] interpretó a ''Agustín Valverde pai'' en la cinta ''[[La ciudad no es para mí]]'', de [[Pedro Lazaga]], una cinta con muito exito. Dende alavez alternó la suya presencia en o teatro y en o cine, convertindo-se en ixos dos medios en un d'os actors mas conoixius y populars. En o cine continó con notable exito de publico y critica con cintas como ''[[El turismo es un gran invento]]'' ([[1968]], [[Pedro Lazaga]]), ''[[Abuelo Made in Spain]]'' ([[1969]], [[Pedro Lazaga]]), ''[[¡Se armó el belén!]]'' ([[1969]], [[José Luis Sáenz de Heredia]]), ''[[Don Erre que erre]]'' ([[1970]], [[José Luis Sáenz de Heredia]]), ''[[Hay que educar a papá]]'' ([[1971]], [[Pedro Lazaga]]), ''[[El abuelo tiene un plan]]'' ([[1973]], [[Pedro Lazaga]]), ''[[El calzonazos]]'' ([[1974]], [[Mariano Ozores]]), ''[[El alegre divorciado]]'' ([[1976]], [[Pedro Lazaga]]), ''[[¡Vaya par de gemelos!]]'' ([[1976]], [[Pedro Lazaga]]) u ''[[La tía de Carlos (cinta de 1982)|La tía de Carlos]]'' ([[1982]], [[Luis María Delgado]]), que estió la suya zaguera cinta.

Paco Martínez Soria morió en [[Madrit]] o [[26 de febrero]] de [[1982]] por una [[anchina de peito]] mientres que se trobaba en l'[[Hotel Colón de Madrit]], estando apedacau dos días dimpués en o [[fosal de Cabrera de Mar]] (en a localidat de [[Cabrera de Mar]], a on i viviba).

== Premios ==
En [[1966]] recibió un [[Premios Fotogramas de Plata|Premio Fotogramas de Plata]] a lo [[Premio Fotogramas de Plata a lo Millor Actor de Cine Espanyol|Millor Actor de Cine Espanyol]] por a suya interpretación d'o personache d**Agustín Valverde* en a cinta *La ciudad no es para mí* ([[Pedro Lazaga]]).

== Filmografía ==


== Referencias ==


== Se veiga tamién ==
* [[:Categoría:Cintas interpretadas por Paco Martínez Soria|Cintas interpretadas por Paco Martínez Soria]].

== Vinclos externos ==
* [http://www.imdb.com/name/nm0554928 *Paco Martínez Soria''] en IMDb.
* Pachina web oficial de Paco Martínez Soria.